Diari Oficial de la Generalitat Valenciana


Sumari del DOGV 7849, del 11-08-2016 (2016/6527)

RESOLUCIÓ de 8 d'agost de 2016, del president de CulturArts Generalitat, per la qual es convoca la concessió d'ajudes per a la producció audiovisual.
-----------------------------------------------------------------------------------------------------------------------------------------------------

### Dades del document

Número de DOGV
:   7849

Data del DOGV
:   11-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6527


Data del document
:   08-08-2016

Organisme emissor
:   Culturarts Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 8 d'agost de 2016, del president de CulturArts Generalitat, per la qual es convoca la concessió d'ajudes per a la producció audiovisual.  
 [2016/6527]  
Per mitjà de l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOCV 7832, 20.07.2016), s'han establit les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara en avant ordre bases reguladores)  
De conformitat amb el que estableix l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, que estableix que les persones que exerceixen la presidència dels organismes públics i entitats de dret públic són les competents per a realitzar la convocatòria de les subvencions, resolc:  
  
Primer. Finalitat, objecte i condicions de les ajudes  
1. Convocar la concessió d'ajudes per a la producció audiovisual a la Comunitat Valenciana, en el marc de les competències de CulturArts Generalitat i d'acord amb els objectius que té encomanats, a fi d'impulsar la creació d'obres audiovisuals, donar suport al sector audiovisual en l'àmbit competencial de la Generalitat i estimular la creació d'obres audiovisuals que servisquen de foment i difusió de la creativitat, de la cultura i del valencià, en els gèneres i modalitats següents:  
  
- Animació: llargmetratges, curtmetratges, pilots de sèrie, sèries i projectes multiplataforma.  
- Ficció: llargmetratges o tvmovies, curtmetratges i projectes multiplataforma.  
- Documentals: llargmetratges, curtmetratges i projectes multiplataforma.  
En el cas de llargmetratges o tvmovies de ficció (d'ara en avant llargmetratges), hi ha quatre submodalitats:  
- Llargmetratge cultural A: de nou realitzador i el pressupost del qual no supere els 300.000 euros.  
- Llargmetratge cultural B: el pressupost del qual siga superior a 300.000 i d'un màxim d'1.000.000 d'euros.  
- Llargmetratge cultural C: el pressupost del qual siga superior a 1.000.000 euros.  
- Llargmetratge industrial.  
Els continguts del gènere documental han de ser de temàtiques culturals, socials o de temàtiques educatives que puguen utilitzar-se per a la formació escolar.  
2. No poden accedir a aquestes ajudes les obres cinematogràfiques i audiovisuals que resulten qualificades «X», com tampoc les que per sentència siguen declarades en algun extrem constitutives de delicte, i les pel·lícules publicitàries.  
No pot presentar-se un mateix projecte o variacions o parts d'un mateix projecte a diferents submodalitats, modalitats o gèneres. En el cas que s'hi presente, tots els projectes presentats seran desestimats.  
  
No poden optar a aquestes ajudes les empreses que no declaren el compliment de totes les obligacions que hagen contret amb el personal creatiu, artístic i tècnic valencià, com també amb les indústries tècniques valencianes, respecte de l'última pel·lícula de la mateixa empresa productora que haja rebut ajuda estatal o autonòmica.  
Tampoc no poden optar a aquestes ajudes les empreses que hagen rebut ajudes estatals o autonòmiques públiques, amb deutes referits a altres produccions audiovisuals declarats en sentència ferma, ni empreses que es troben en procés de liquidació.  
Les empreses han de presentar la declaració responsable inclosa en l'annex I (apartat F).  
3. Les ajudes es concediran d'acord amb els principis de publicitat, transparència, objectivitat, igualtat i no discriminació i per mitjà del règim de concurrència competitiva, per a activitats que tinguen lloc entre l'1 de gener de 2016 i el 31 de desembre de 2018, ambdós inclosos.  
4. Per a obtindre la condició de beneficiàries de les ajudes per al foment a la producció audiovisual regulades en l'ordre de bases reguladores les empreses han de complir els requisits establits en l'article 2, punt 2.3.1, de l'ordre indicada.  
  
Segon. Finançament de les ajudes i distribució per modalitats  
1. L'import global màxim que s'assigna per a aquesta convocatòria és de 5.000.000 ?.  
D'acord amb la Llei 11/2015, de 29 de desembre, de Pressupostos de la Generalitat per a 2016, les ajudes convocades s'imputaran al crèdit previst en la secció 09, entitat 00001, en la línia de subvenció S7627000, per un import d'1.201.450 - inclòs en el capítol VII del pressupost de CulturArts Generalitat.  
Per a l'anualitat de 2017 l'import és d'1.899.275 - i per a l'anualitat de 2018 l'import és d'1.899.275 - i quedaran condicionades a l'existència de crèdit adequat i suficient per a atendre'l en les corresponents lleis de pressupostos de la Generalitat per a 2017 i per a 2018, de conformitat amb les disposicions d'aplicació de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
L'import pot ser incrementat si hi ha un augment en la línia pressupostària o una economia de convocatòries d'exercicis anteriors durant l'exercici corresponent.  
Així mateix, l'import referit pot ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que el finança.  
2. L'import es distribuirà per gèneres i modalitats d'acord amb el desglossament que s'indica a continuació:  
1) Gènere: animació: 1.100.000 -  
Modalitats:  
1.1) Llargmetratges i sèries d'animació: 800.000 -  
1.2) Curtmetratges, projectes multiplataforma i pilots de sèrie d'animació: 300.000 -  
2) Gènere: ficció: 3.000.000 -  
Modalitats:  
2.1) Llargmetratges culturals: 2.100.000 -  
Submodalitats:  
2.1.1) Llargmetratges culturals A: 420.000 -  
2.1.2) Llargmetratges culturals B: 930.000 -  
2.1.3) Llargmetratges culturals C: 750.000 -  
2.2) Llargmetratges industrials: 700.000 -  
2.3) Curtmetratges i projectes multiplataforma de ficció: 200.000 -  
  
3) Gènere: documental: 900.000 -  
Modalitats:  
3.1) Llargmetratges documentals: 700.000 -  
3.2) Curtmetratges i projectes multiplataforma documentals: 200.000 -  
Els projectes únicament poden presentar-se a una modalitat o submodalitat. En el cas de presentar un mateix projecte a dos o més modalitats el projecte serà automàticament desestimat.  
  
Tercer. Conceptes  
- Curtmetratge: la pel·lícula cinematogràfica que tinga una duració inferior a seixanta minuts.  
- Llargmetratge: la pel·lícula cinematogràfica que tinga una duració igual o superior a seixanta minuts, destinada a l'exhibició en sales de cine.  
- Llargmetratge cultural: el llargmetratge en què, atenent la submodalitat d'ajuda que s'ha sol·licitat, es prima la valoració del guió segons la puntuació assignada a aquest criteri en aquesta resolució.  
  
- Llargmetratge industrial: el llargmetratge en què, atenent la submodalitat d'ajuda que s'ha sol·licitat, es prima la valoració d'un finançament consolidat segons la puntuació assignada a aquest criteri en aquesta resolució.  
- Tvmovie: la pel·lícula de ficció que tinga una duració igual o superior a seixanta minuts, destinada a l'exhibició exclusivament en televisió.  
- Pilot de sèrie: capítol d'una sèrie que serveix per a valorar la possibilitat de realitzar la sèrie completa i que, si es du a terme, s'empra com a primer episodi d'aquesta.  
- Sèrie: es considera sèrie aquella formada per diversos capitols destinada a l'exhibició en televisió i que segueix una linia argumental o temàtica amb un desenllaç determinat.  
- Projecte multiplataforma: formats ideats per a servir-se a través de qualsevol dispositiu o suport de vídeo, tenint en compte les peculiaritats de tots i cadascun d'aquests i de cara a aprofitar els avantatges que proposen: telèfon mòbil, ordinador, mp4, WebTV, IPTV, etc.  
- Transmèdia: la narrativa gira sobre una idea central que pot ser duta a terme transversalment en totes les plataformes de comunicació, des d'un film fins a una sèrie d'animació o una acció de mobilització espontània (flashmob). Hi ha una idea central del guió però cada element té un contingut distint i és independent.  
- Multisuport: la integració entre les tres plataformes fonamentals de comunicació existents: gràfica-web-vídeo. S'han de considerar tots els aspectes que configuren el contingut: disseny gràfic de marca, aplicació a la web i integració en el vídeo.  
- Nou realitzador: s'entendrà per nou/nova realitzador/a qui, a la data de finalització del termini de presentació de sol·licituds, no haja dirigit o codirigit més de dos llargmetratges qualificats per a l'explotació comercial en sales d'exhibició cinematogràfica.  
  
Quart. Presentació de sol·licituds  
1. El termini de presentació de sol·licituds és de 35 dies naturals comptadors des de l'endemà de la publicació d'aquesta convocatòria en el Diari Oficial de la Comunitat Valenciana.  
2. Les sol·licituds, adreçades a CulturArts Generalitat, poden presentar-se en la seu d'aquesta entitat a la plaça de Viriat, s/n, 46776 València; en la Conselleria d'Educació, Investigació, Cultura i Esport, avinguda de Campanar, 32, 46209 València, i en les direccions territorials d'Educació, Investigació, Cultura i Esport d'Alacant (carrer de Carratalà, 47, 03838 Alacant), Castelló de la Plana (avinguda del Mar, 23, 12865 Castelló de la Plana) i València (carrer de Gregori Gea, núm. 14, 46521 València). Igualment, es poden utilitzar qualsevol dels mitjans previstos en la legislació del procediment administratiu comú, i justificar la data d'imposició de l'enviament en l'oficina de correus o presentació en el registre i indicar la tramesa de la sol·licitud per mitjà de fax al número 757942696 o telegrama en el mateix dia, només a l'efecte organitzatiu.  
Així mateix, la sol·licitud pot presentar-se per via telemàtica a través de la seu electrònica de la Generalitat, PROP, en la URL següent: https://sede.gva.org En aquest cas, la sol·licitud s'ha d'emplenar amb l'aplicació informàtica establida a l'efecte i la persona sol·licitant ha de disposar de firma electrònica d'entitats emesa per l'Institut Valencià de Finances: http://www.accv.es/empresas/ o de ciutadà, igualment emesa per l'Institut Valencià de Finances: http://www.accv.es/ciudadano/, o DNI electrònic.  
3. Les sol·licituds han d'emplenar-se necessàriament de conformitat amb el model de sol·licitud que s'hi adjunta com a annex I. S'hi han d'especificar les característiques del projecte que se sol·licita (apartat D del model de sol·licitud); s'hi han d'adjuntar els documents o certificats, originals o fotocòpies a què es fa referència en cada capítol del model de sol·licitud, i han de desenvolupar els punts següents:  
3.1. Declaració de les subvencions, ajudes, ingressos o recursos sol·licitats, percebuts o concedits i pendents de percepció per altres administracions o institucions públiques i privades per a la mateixa finalitat, i justificar-ne documentalment la quantia (apartat E del model de sol·licitud).  
3.2. Declaració responsable de no concórrer en cap de les prohibicions per a obtindre la condició de beneficiari, especificades en el punt 2 de l'article 13 de la Llei 38/2003, de 17 de novembre, General de Subvencions (apartat F del model de sol·licitud).  
3.3. Declaració responsable de compliment de la normativa sobre integració laboral de persones amb discapacitat, o si és el cas, l'exempció d'aquesta obligació, d'acord amb el que disposa l'article 7 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat (DOGV 4479, 11.04.2003) i en el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat (apartat F del model de sol·licitud).  
3.4. Declaració d'obra cultural (apartat G del model de sol·licitud). Per a ser beneficiaris de les ajudes regulades en aquesta ordre, els projectes han de complir almenys dos dels criteris culturals següents:  
  
- Que l'acció de l'obra audiovisual es desenvolupe en algun lloc de la Unió Europea, principalment a la Comunitat Valenciana.  
- Que almenys un dels personatges principals estiga lligat o bé amb la cultura valenciana o europea o bé amb l'àmbit territorial lingüístic valencià.  
- Que la versió original de l'obra audiovisual siga en valencià.  
- Que el guió de l'obra audiovisual siga una adaptació d'una obra literària original.  
- Que el tema de l'obra audiovisual forme part o es derive de la cultura o del patrimoni valencià o europeu.  
- Que el tema de l'obra audiovisual es referisca a l'art o a un o diversos artistes.  
- Que el tema de l'obra audiovisual es referisca a personatges o a esdeveniments històrics.  
- Que l'obra audiovisual tracte temes actuals, culturals, socials o polítics d'interés per a la població de la Comunitat Valenciana o de la Unió Europea.  
- Que el tema de l'obra audiovisual faça referència a un esdeveniment de significació universal i d'interés, fictici o real.  
- Que l'obra audiovisual utilitze el patrimoni arquitectònic, arqueològic o natural de la Comunitat Valenciana per a reflectir el context cultural europeu.  
- Que l'obra audiovisual siga d'animació.  
La concurrència de dos dels criteris culturals assenyalats en l'apartat G del model de sol·licitud significarà el compliment de la declaració d'obra cultural.  
3.5. Autorització a la Generalitat Valenciana per a la utilització de la producció subvencionada en les activitats relacionades amb la política de promoció de l'audiovisual valencià (apartat H del model de sol·licitud).  
3.6. Igualment a la sol·licitud cal adjuntar l'original o fotocòpia de la documentació següent (apartat I del model de sol·licitud):  
  
- Acreditació de l'empresa de tenir els drets de propietat intel·lectual pertinents sobre el guió i, si és el cas, el d'opció sobre l'obra preexistent.  
- En el cas de coproduccions, ha d'aportar-se còpia del contracte de coproducció.  
3.6.1 Per als projectes de curtmetratge d'animació, ficció o documental, projectes multiplataforma d'animació, ficció o documental, pilots de sèrie d'animació i sèries d'animació:  
- Un exemplar del projecte en format paper i un exemplar del projecte en format digital (CD, USB, DVD, etc.) amb el contingut següent:  
  
- Guió, sinopsi de màxim 10 línies i subtítol de reclam (tagline) (En el cas de les sèries d'animació el guió serà del primer capítol i la sinopsi de la resta de capítols).  
- Memòria de producció i direcció.  
- Historial professional de l'empresa productora i projecció empresarial.  
- Pressupost de la producció detallat per capítols.  
- Pla de finançament raonat i degudament documentat per mitjà d'aportació, si és el cas, dels contractes o acords subscrits a aquest efecte, amb especial referència a les aportacions, subvencions o ajudes sol·licitades o rebudes, d'altres administracions o institucions públiques o privades.  
- Pla de comercialització de la producció indicant expressament el pla de difusió en festivals i en els entorns on l'obra audiovisual puga tindre la major repercussió.  
- Pla de treball, amb indicació del temps de rodatge, dates i localitzacions. S'ha d'indicar amb exactitud el nombre total de dies de rodatge/gravació, les dates i les localitzacions exactes, i el nombre de dies de rodatge/gravació a la Comunitat Valenciana.  
- Composició de l'equip tècnic i artístic. Amb presentació d'escrits de coneixement i interés o contractes dels principals components d'aquests equips. Trajectòria professional de l'equip creatiu (director, guionista, compositor de la música i productor executiu).  
- Empreses de serveis que participen en el projecte.  
- Còpies de contractes de coproducció, venda de drets a televisió, distribució, etc.  
- Dades bancàries on l'empresa sol·licitant vullga rebre l'import de l'ajuda en cas que resulte beneficiària, emplenant el model de domiciliació bancària que s'adjunta a aquesta convocatòria com a annex II.  
  
3.6.2 Per als projectes de llargmetratge i tvmovies de ficció i llargmetratges d'animació i documental:  
- Una còpia en paper i una còpia en suport CD, DVD o USB, etc., (els documents poden presentar-se en format PDF protegit, amb possibilitat d'imprimir el document. Les imatges poden presentar-se en format JPG. Els vídeos poden presentar-se en format Windows Media Video (WMV). Els àudios poden presentar-se en format Windows Media Audio (WMA).  
Els projectes la versió original dels quals siga en valencià han d'incloure també el guió en versió castellana en el suport digital, amb el contingut següent:  
- Guió, sinopsi d'un màxim de 20 línies i sinopsi breu d'un màxim de 3 línies. Memòria de producció i direcció que descriga expressament el valor comercial, cultural i innovador del projecte.  
- Historial professional detallat i documentat de l'empresa productora i del productor/a executiu/IVA.  
- Pressupost de la producció detallat per capítols amb indicació de la despesa prevista aproximada que es realitzarà a la Comunitat Valenciana.  
- Pla de finançament raonat i degudament documentat per mitjà d'aportació, si és el cas, dels contractes o acords subscrits a l'efecte, amb especial referència a les aportacions, subvencions o ajudes sol·licitades o rebudes d'altres administracions o institucions públiques o privades.  
- Pla de comercialització de la producció, indicant expressament el pla de difusió en festivals i en els entorns on l'obra audiovisual puga tindre la major repercussió. Pla de distribució.  
- Pla de treball, amb indicació del temps de rodatge, dates i localitzacions. S'ha d'indicar amb exactitud el nombre total de dies de rodatge/gravació, les dates i les localitzacions exactes, i el nombre de dies de rodatge/gravació a la Comunitat Valenciana.  
- Composició de l'equip tècnic i artístic. Amb presentació d'escrits de coneixement i interés o contractes dels principals components d'aquests equips. Trajectòria professional de l'equip creatiu (director, guionista, director de fotografia, compositor de la música i productor executiu).  
- Empreses de serveis valencianes que participen en el projecte.  
- Còpies de contractes de coproducció, venda de drets a televisió, distribució, etc.  
- Dades bancàries on l'empresa sol·licitant vullga rebre l'import de l'ajuda en cas que resulte beneficiària, emplenant el model de domiciliació bancària que s'adjunta a aquesta convocatòria com a annex II.  
  
4. D'acord amb el que preveu l'article 5 del Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el sector públic d'aquesta, en l'apartat K del model de sol·licitud s'inclou la possibilitat que les persones sol·licitants autoritzen expressament CulturArts Generalitat per a obtindre directament l'acreditació del compliment de les obligacions tributàries i davant de la Seguretat Social.  
No obstant això, si les persones sol·licitants deneguen aquest consentiment, han d'aportar la documentació següent:  
- Certificat positiu de l'Agència Estatal d'Administració Tributària, que acredite que la persona sol·licitant es troba al corrent de les seues obligacions amb aquesta.  
- Certificat de la Tresoreria de la Seguretat Social, que acredite que la persona sol·licitant es troba al corrent de les seues obligacions amb la Seguretat Social.  
- Certificat de les direccions territorials de la Conselleria d'Hisenda i Model Econòmic de la Generalitat que acredite que la persona sol·licitant no té deutes de naturalesa tributària amb la Generalitat.  
De la mateixa manera, en l'apartat K del model de sol·licitud, s'inclou la possibilitat que s'autoritze expressament CulturArts Generalitat per a obtindre directament els documents següents:  
- Fotocòpia del DNI del representant de l'empresa sol·licitant.  
- Alta en l'impost d'activitats econòmiques en l'epígraf corresponent a la producció de pel·lícules cinematogràfiques o vídeos; com també l'últim rebut d'aquest o, si és el cas, declaració jurada d'estar exempt del pagament d'aquest impost (apartat F del model de sol·licitud).  
No obstant això, si les persones sol·licitants deneguen aquest consentiment, han d'aportar la documentació abans assenyalada en l'epígraf anterior, excepte en el cas d'estar inscrits en el Registre Administratiu d'Empreses Audiovisuals de la Comunitat Valenciana, circumstància que han de fer constar en l'imprés de sol·licitud (apartat J del model de sol·licitud).  
Per al supòsit que la persona sol·licitant, persona jurídica, no estiga inscrita en el Registre Administratiu d'Empreses Audiovisuals de la Comunitat Valenciana, també ha d'aportar:  
- Fotocòpia de la targeta d'identificació fiscal.  
- Fotocòpia de l'escriptura de constitució amb el caixetí d'inscripció en el registre públic corresponent o, si és el cas, certificat expedit pel titular del registre públic en què aquesta es trobe inscrita.  
  
- Documentació acreditativa de la representació i capacitat amb què actua el representant legal (apartat J del model de sol·licitud).  
5. Si la sol·licitud d'iniciació no inclou totes les dades exigides o hi falta documentació, serà aplicable el que disposa l'article 5.4 de l'ordre de bases reguladores.   
L'esmena de la documentació haurà de presentar-se preferentment en la seu de CulturArts Generalitat, a la plaça de Viriat, s/n, 46663 València. En el cas que es presente per qualsevol altre mitjà o lloc previst en la normativa de procediment administratiu comú, convé comunicar-se a aquesta per mitjà de fax (al número 931524956) o telegrama en el mateix dia de la presentació, només a l'efecte organitzatiu.  
  
En tot cas, l'òrgan instructor pot requerir les persones sol·licitants perquè proporcionen qualsevol informació aclaridora que resulte necessària per a la gestió.  
6. Les dades de caràcter personal contingudes en l'imprés de sol·licitud poden ser incloses en un fitxer per al seu tractament per CulturArts Generalitat com a titular responsable del fitxer, en l'ús de les funcions pròpies que té atribuïdes i en l'àmbit de les seues competències. Igualment, les persones sol·licitants d'ajuda poden exercir els drets d'accés, rectificació, cancel·lació i oposició, tot això de conformitat amb el que disposa l'article 5 de la Llei Orgànica 15/1999, de Protecció de Dades de Caràcter Personal (BOE 298, 14.12.99).  
7. El contingut d'informació falsa o que no es corresponga amb la realitat en els annexos de la convocatòria suposarà la no-valoració, i podrà ser motiu per a ser desestimat en la resolució dictada per l'òrgan competent, o, si és el cas, podrà ser motiu de revocació de la subvenció ja concedida.  
8. No es podrà presentar documentació addicional una vegada finalitzat el termini de presentació, excepte per a notificar el canvi d'un membre de l'equip justificat en casos de força major.  
9. L'import sol·licitat per a cada projecte ha de quedar reflectit clarament en el pla de finançament i en cap cas la sol·licitud no podrà ser superior a l'import màxim que puga rebre per ajudes públiques d'acord amb els percentatges i imports de l'article 9, punt 9.2.4, de les bases reguladores. Si algun projecte sol·licita una ajuda superior al que pot rebre serà reduïda fins al límit màxim que puga sol·licitar.  
  
  
Cinqué. Comissions tècniques de valoració  
1. La composició i el funcionament de les comissions tècniques de valoració s'han d'ajustar al que estableix l'article 6, punts 3.2 i 3.4 de l'ordre de bases reguladores. Atesa la diversitat de criteris singulars per a la valoració dels diferents gèneres i modalitats, es constituiran cinc comissions tècniques de valoració que són les següents:  
- Comissió tècnica de valoració de llargmetratges, sèries, curtmetratges, projectes multiplataforma i pilots de sèries d'animació.  
- Comissió tècnica de valoració de llargmetratges de ficció.  
- Comissió tècnica de valoració de curtmetratges i projectes multiplataforma de ficció.  
- Comissió tècnica de valoració de llargmetratges documentals.  
- Comissió tècnica de valoració de curtmetratges i projectes multiplataforma documentals.  
2. Els representants d'organitzacions i associacions o experts independents de provada qualificació professional en el sector audiovisual de cada comissió emetran informe sobre els guions dels projectes presentats.  
3. Cada comissió tècnica de valoració podrà realitzar quantes comprovacions estime necessàries per a la millor avaluació dels projectes presentats i podrà sol·licitar a la persona interessada la seua compareixença personal o l'aportació dels documents o la informació que considere necessària per a l'estudi del projecte per al qual se sol·licita l'ajuda. La documentació addicional sol·licitada ha de ser merament aclaridora i en cap cas no podrà tractar-se de la documentació exigida en la sol·licitud inicial, d'acord amb el que estableix aquesta resolució.  
Les comissions de projectes documentals, amb l'objectiu de disposar de la millor informació en la valoració dels projectes, poden realitzar una avaluació presencial (pitching) a la qual podran acudir les persones representants de les empreses productores i els/les directors/ores dels projectes.  
  
Sisé. Criteris de valoració. Puntuacions exigides  
Per a l'elaboració de l'informe i la proposta les comissions tècniques de valoració tindran en compte els criteris objectius d'atorgament de les subvencions, continguts en l'article 3, punt 3.2.3, de l'ordre de bases reguladores.  
Els criteris de valoració han de tindre en compte, segons els diferents gèneres i modalitats, els apartats següents:  
1. Animació. Per a la valoració dels projectes de llargmetratge d'animació, curtmetratge d'animació, projecte multiplataforma d'animació, pilot de sèrie d'animació i sèrie d'animació, fins a un màxim de 100 punts, es consideraran els criteris següents:  
1.1. El guió es valorarà fins a un màxim de 30 punts per a llargmetratges, sèries d'animació, curtmetratges, pilots de sèrie i projectes multiplataforma.  
En el guió, la sinopsi i memòria de direcció es valorarà:  
- L'originalitat, fins a un màxim de 15 punts.  
- El disseny o concepte, fins a un màxim de 10 punts.  
- L'estil o la tècnica, fins a un màxim de 5 punts.  
- Ajudes prèvies:  
En el cas de llargmetratges, a la valoració del guió se sumaran fins a un màxim de 7 punts: Si el projecte té ajuda a escriptura de guió, obtindrà 3,5 punts, i si el projecte té ajuda a desenvolupament de projecte, obtindrà 3,5 punts. Sempre amb el màxim de 30 punts.  
- Basat en obres d'un autor valencià:  
Si el guió està basat en una obra literària o teatral publicada per una editorial, d'un autor valencià, se sumaran 2 punts.  
Si el guió està basat en una obra literària o teatral publicada per una editorial, en valencià, d'un autor valencià, se sumaran uns altres 2 punts. Sempre amb el màxim de 30 punts  
En tots els casos, si la dona té un paper protagonista en el guió s'hi sumarà 1 punt. Sempre amb el màxim de 30 punts.  
1.2. El projecte es valorarà fins a un màxim de 10 punts en funció del pla de finançament i el pressupost. S'obtindran els punts segons els documents que asseguren l'aportació real al projecte.  
S'atorgaran 10 punts a aquells projectes que acrediten el finançament del 60 % del pressupost. I la puntuació es reduirà proporcionalment al percentatge que tinguen finançat.  
L'acreditació del finançament es realitzarà a través de:  
- Cartes d'interés amb indicació de l'aportació econòmica o contractes o documents de valor jurídic d'adquisició anticipada de drets d'explotació del llargmetratge amb empreses prestadores del servei de comunicació audiovisual formalitzats per l'empresa amb seu a la Comunitat Valenciana.  
- Cartes d'interés amb indicació de l'aportació econòmica o contractes amb empreses distribuïdores formalitzats per l'empresa amb seu a la Comunitat Valenciana per a la seua distribució.  
- Cartes d'interés amb indicació de l'aportació econòmica o contractes que comprometen vendes internacionals del llargmetratge o precontractes sempre que incorporen un compromís ferm i un preu determinat realitzat amb l'empresa amb seu a la Comunitat Valenciana.  
- Ajudes públiques sempre que hi haja resolució de concessió d'aquestes.  
- Recursos aportats per l'empresa sol·licitant de l'ajuda o per qualsevol de les empreses coproductores. S'acceptarà un certificat bancari acreditatiu d'aquest recursos propis o auditoria de la despesa realitzada per una quantia no superior al 20 per cent del pressupost, i capitalitzacions de fins a un 12 per cent del pressupost.  
- Aportacions destinades a la producció realitzades per inversors privats sustentades en un contracte, carta de compromís, document notarial, pagaré o document equivalent en el tràfic mercantil.  
  
1.3. La realització del procés d'animació o rodatge de la producció a la Comunitat Valenciana, fins a un màxim de 20 punts, depenent del percentatge de rodatge a la Comunitat Valenciana.  
Si es roda menys del 50 % del pla de rodatge a la Comunitat Valenciana no s'obtindria cap punt.  
Si es roda entre el 50 % i el 60 %, s'obtindrien 8 punts.  
Si es roda entre el 60 % i el 70 %, s'obtindrien 12 punts.  
Si es roda entre el 70 % i el 80 %, s'obtindrien 16 punts.  
Si es roda més del 80 %, s'obtindrien 20 punts.  
Les persones sol·licitants han de presentar detallat un pla de treball on figure el temps total de procés d'animació, i caldrà especificar-hi el temps efectiu a la Comunitat Valenciana.  
1.4. La participació d'equips tècnics valencians es valorarà fins a un màxim de 25 punts.  
Han d'acreditar-se per mitjà de contractes, precontractes o carta dels professionals que certifique la seua participació en el projecte. En cas que no estiguen acreditats no es comptabilitzaran.  
Els projectes presentats han d'obtindre almenys 13 punts en la valoració atenent aquest criteri. Si no arriben als 13 punts, la puntuació serà de 0 punts.  
S'hi distingeixen dos blocs, el d'autors i el de tècnics. En el cas que un mateix professional exercisca més d'una activitat de les incloses en aquest apartat, en qualsevol dels blocs, podrà obtindre els punts corresponents a cadascuna d'aquestes.  
a) Bloc autors:  
Director/a valencià/ana: 4 punts.  
Guionista valencià/ana: 4 punts.  
Autor/a de la música valencià/ana: 4 punts.  
Productor/a executiu/IVA valencià/ana: 4 punts.  
El màxim de puntuació en cada apartat és de 4 punts independentment que hi haja més d'un autor o autora per apartat. En el cas d'haver-hi més d'un autor o autora en algun dels apartats, es repartirà percentualment la puntuació assignada i comptabilitzarà únicament el percentatge d'autors i autores valencians en cada apartat.  
En el cas que un dels quatre autors siga dona valenciana es podrà sumar un punt més a la puntuació d'aquest bloc. En el cas que almenys dos dels quatre autors siguen dones valencianes, se sumaran dos punts més a la puntuació d'aquest bloc. El màxim de punts que es pot aconseguir en aquest bloc és de 16 punts.  
b) Bloc tècnic:  
Director de producció (line producer) valencià/ana: 1 punt.  
Departament d'art. Dissenyador de producció (production designer) valencià/ana: 1 punt.  
Departament de modelatge. Supervisor personatges valencià/ana: 1 punt.  
Departament de modelatge. Supervisor Set & Props valencià/ana: 1 punt.  
Departament d'animació. Supervisor previz/layout/story board valencià/ana: 1 punt.  
Departament d'animació. Supervisor animació valencià/ana: 1 punt.  
Departament d'il·luminació (Lighting). Supervisor il·luminació/Compo/Fotografia valencià/ana: 1 punt.  
Departament VFX. Supervisor VFX valencià/ana: 1 punt.  
CG Supervisor/ postproducció valencià/ana: 1 punt.  
El màxim de puntuació en cada apartat és d'1 punt independentment que hi haja més d'un tècnic o tècnica per apartat. En el cas d'haver-hi més d'un autor o autora en alguna de les direccions es repartirà percentualment la puntuació assignada i comptabilitzarà únicament el percentatge de professionals valencians en cada apartat.  
En el cas que almenys dues de les nou direccions tècniques siguen ocupades per dones valencianes es podrà sumar un punt més a la puntuació d'aquest bloc. En el cas que quatre de les nou direccions tècniques siguen ocupades per dones valencianes, es podran sumar dos punts més a la puntuació d'aquest bloc.  
El màxim de punts que es pot obtenir en aquest bloc és de 9 punts.  
  
Si la suma de tots els components de l'equip tècnic i d'autors i autores arriba a la paritat entre homes i dones, se sumen 2 punts al projecte, sempre amb el límit dels 25 punts corresponents a aquest apartat. S'entén paritat sempre que hi haja una proporció entre un màxim d'un 60 % i un mínim del 40 % en ambdós gèneres.  
1.5. En el cas de llargmetratge d'animació i sèrie d'animació: l'historial de l'empresa i del productor executiu es valoraran fins a un màxim de 6 punts, sempre que s'acrediten degudament en els termes previstos en aquest apartat.  
Una mateixa obra no pot comptabilitzar-se en més d'una ocasió, ja que no pot ser valorada com a experiència de l'empresa i del productor executiu.  
a) Empresa.  
- Si l'empresa té el domicili social i fiscal a la Comunitat Valenciana, obtindrà 2 punts per cada llargmetratge d'animació produït i qualificat per l'ICAA o un altre organisme competent i per cada sèrie d'animació emesa per una cadena de televisió (haurà d'acreditar-se la qualificació per mitjà de certificat en el cas de llargmetratge i l'emissió, en el cas de la sèrie).  
En el cas que l'empresa siga una AIE, es comptabilitzaran els punts dels projectes realitzats pels socis i sòcies (persones jurídiques) que la componen, sempre que siguen empreses amb domicili social i fiscal a la Comunitat Valenciana.  
- Si l'empresa té el domicili social i fiscal a la Comunitat Valenciana, obtindrà 1 punt per cada obra produïda i qualificada per l'ICAA o un altre organisme competent, pertanyent a altres categories d'ajudes: curtmetratges d'animació, documentals o ficció, i llargmetratges documentals o de ficció.  
- Si l'empresa té el domicili social i fiscal a la Comunitat Valenciana i acredita més de tres anys d'antiguitat, obtindrà 1 punt.  
b) Productor executiu:  
- Si el productor o productora executiu del projecte és valencià, obtindrà 2 punts per cada llargmetratge d'animació produït i qualificat per l'ICAA o un altre organisme competent, i per cada sèrie d'animació emesa per una cadena de televisió (haurà d'acreditar-se la qualificació en el cas de llargmetratge, i l'emissió, en el cas de la sèrie).  
- Si el productor o productora executiu del projecte és valencià, obtindrà 1 punt per cada obra produïda i qualificada pertanyent a altres categories d'ajudes: curtmetratges d'animació, documentals o de ficció, i llargmetratges documentals o de ficció.  
1.6. Treballs d'empreses de serveis, persones físiques o jurídiques amb domicili social i fiscal a la Comunitat Valenciana Un màxim de 4 punts. Hauran d'acreditar-se per mitjà de contractes o precontractes amb les empreses. En cas de no estar acreditats no es comptabilitzaran.  
Empreses de màrqueting o disseny gràfic: per contractar una o diverses empreses, s'atorgaran 2 punts.  
Empreses de postproducció d'imatge: per contractar una o diverses empreses, s'atorgaran 2 punts.  
Empreses d'escenografia, decorats, attrezzo i, si és el cas, vestuari: per contractar una o diverses empreses s'atorgaran 2 punts.  
Empreses de doblatge o postproducció de so: per contractar una o diverses empreses, s'atorgaran 2 punts.  
En el cas que s'acredite que una mateixa empresa de serveis, persona física o jurídica domiciliada a la Comunitat Valenciana, presta serveis en més d'una activitat de les incloses en el present apartat, podrà obtindre els punts corresponents a cada una d'aquestes amb un màxim de 4 punts.  
1.7. Premis i festivals. El/la director/a o productor/a executiu/IVA podrà obtindre fins a un màxim de 5 punts, en la modalitat de llargmetratges i sèries, i fins a un màxim d'11 punts, en la modalitat de curtmetratges, pilots de sèrie i projectes multiplataforma.  
Si el/la director/a o productor/a executiu/iva és valencià o valenciana obtindrà:  
- 2 punts per cada obra dirigida o produïda i qualificada d'animació que haja obtingut algun premi en qualsevol secció competitiva internacional d'un festival internacional d'animació.  
- 0,5 punts per cada obra que haja sigut seleccionada en qualsevol secció competitiva internacional en algun festival internacional d'animació.  
- 5 punts per cada premi Goya, o premi equivalent en un altre país, obtingut per cada obra d'animació.  
- 3 punts per cada nominació de premis Goya, o premi equivalent en un altre país, obtinguda per cada obra d'animació.  
A aquest efecte, se sumaran el nombre de nominacions o premis Goya de qualsevol categoria d'animació.  
2. Ficció  
Per a la valoració de la modalitat de ficció, fins a 100 punts, es consideraran els criteris següents:  
2.1. Guió. La qualitat i viabilitat del guió que s'ha de desenvolupar, fins a un màxim de:  
- 25 punts per a llargmetratges en les modalitats de llargmetratge cultural A i B.  
- 20 punts per a llargmetratge en la modalitat de llargmetratge cultural C.  
- 15 punts per a llargmetratges en la modalitat de llargmetratge industrial.  
- 20 punts per a curtmetratges i projectes multiplataforma.  
En les modalitats de llargmetratge cultural A, B i C, curtmetratges i projectes multiplataforma només passaran a les fases següents el 60 % dels guions presentats. Es farà una mitjana de les valoracions de guió dels projectes presentats, i només superaran la fase de guió el 60 % dels projectes millor valorats.  
L'últim projecte que supere aquesta fase serà aquell que, sent seleccionat, supose exactament el 60 % o un percentatge superior, sempre que, sense comptabilitzar-lo, el percentatge siga inferior al 60 %.  
En la modalitat de llargmetratge industrial només passaran a les fases següents el 75 dels guions presentats. Es farà una mitjana de les valoracions de guió dels projectes presentats, i només superaran la fase de guió el 75 % dels projectes millor valorats.  
L'últim projecte que supere aquesta fase serà aquell que, sent seleccionat, supose exactament el 75 % o un percentatge superior, sempre que, sense comptabilitzar-lo, el percentatge siga inferior al 75 %.  
En el guió de llargmetratges culturals A i B es valorarà:  
- La premissa/originalitat, fins a un màxim de 5 punts.  
- Els personatges i diàlegs, fins a un màxim de 10 punts.  
- L'estil i la tècnica, fins a un màxim de 5 punts.  
- Trama/desenvolupament/resolució, fins a un màxim de 5 punts.  
En el guió de llargmetratges culturals C es valorarà:  
- La premissa/originalitat, fins a un màxim de 5 punts.  
- Els personatges i diàlegs, fins a un màxim de 5 punts.  
- L'estil i la tècnica, fins a un màxim de 5 punts.  
- Trama/desenvolupament/resolució, fins a un màxim de 5 punts.  
En el guió de llargmetratges industrials es valorarà:  
- La premissa/originalitat, fins a un màxim de 3 punts.  
- Els personatges i diàlegs, fins a un màxim de 6 punts.  
- L'estil i la tècnica, fins a un màxim de 3 punts.  
- Trama/desenvolupament/resolució, fins a un màxim de 3 punts.  
En el guió de curtmetratges es valorarà:  
- La premissa/originalitat, fins a un màxim de 5 punts.  
- Els personatges i diàlegs, fins a un màxim de 5 punts.  
- L'estil i la tècnica, fins a un màxim de 5 punts.  
- Trama/desenvolupament/resolució, fins a un màxim de 5 punts.  
En els projectes multiplataforma es valorarà:  
- La premissa/originalitat, fins a un màxim de 5 punts.  
- Els personatges i diàlegs, fins a un màxim de 5 punts.  
- La potencialitat de generar comunitat i capacitat viral, fins a un màxim de 5 punts.  
- Trama/desenvolupament/resolució, fins a un màxim de 5 punts.  
- Ajudes prèvies:  
a) En el cas dels llargmetratges culturals A i B que queden entre el 60 % dels millor valorats, a la valoració del guió se sumaran fins a un màxim de 7 punts: Si el projecte té ajuda a escriptura de guió, obtindrà 3,5 punts, i si el projecte té ajuda a desenvolupament de projecte, obtindrà 3,5 punts.  
b) En el cas dels llargmetratges culturals C que queden entre el 60 % dels millor valorats, a la valoració del guió se sumaran fins a un màxim de 6 punts: Si el projecte té ajuda a escriptura de guió, obtindrà 3 punts, i si el projecte té ajuda a desenvolupament de projecte obtindrà 3 punts.  
c) En el cas dels llargmetratges industrials que queden entre el 75 % dels millor valorats a la valoració del guió se sumaran fins a un màxim de 2 punts: Si el projecte té ajuda a escriptura de guió, obtindrà 1 punt, i si el projecte té ajuda a desenvolupament de projecte, obtindrà 1 punt.  
  
- Basats en obres d'autors o autores valencians o valencianes:  
a) En el cas dels llargmetratges culturals A i B que queden entre el 60 % dels millor valorats, si el guió està basat en una obra literària o teatral publicada per una editorial, d'un autor o autora valencià o valenciana, se sumaran 2 punts.  
Si el guió està basat en una obra literària o teatral publicada per una editorial, en valencià, d'un autor o autora valencià o valenciana, se sumaran altres 2 punts. Sempre amb el màxim de 25 punts.  
b) En el cas dels llargmetratges culturals C que queden entre el 60 % dels millor valorats, si el guió està basat en una obra literària o teatral publicada per una editorial, d'un autor o autora valencià o valenciana, se sumaran 2 punts.  
Si el guió està basat en una obra literària o teatral publicada per una editorial, en valencià, d'un autor o autora valencià o valenciana, se sumaran uns altres 2 punts. Sempre amb el màxim de 20 punts.  
c) En el cas dels llargmetratges industrials que queden entre el 75 % dels millor valorats, si el guió està basat en una obra literària o teatral publicada per una editorial, d'un autor o autora valencià o valenciana, se sumaran 1 punt.  
Si el guió està basat en una obra literària o teatral publicada per una editorial, en valencià, d'un autor o autora valencià o valenciana, se sumarà 1 punt més. Sempre amb el màxim de 15 punts.  
En tots els casos, si la dona té un paper protagonista en el guió, se sumarà 1 punt.  
En cap cas pot superar-se el màxim de puntuació assignat per a cada modalitat en aquest apartat.  
2.2. El finançament del projecte es valorarà fins a un màxim de:  
- 5 punts per a llargmetratges culturals A i B.  
- 15 punts per a llargmetratges culturals C.  
- 30 punts per a llargmetratges industrials.  
- 15 punts els curtmetratges i projectes multiplataforma.  
El projecte es valorarà en funció del pla de finançament i el pressupost. S'obtindran els punts segons els documents que asseguren l'aportació real al projecte.  
En el cas de llargmetratges culturals A i B s'atorgarà un màxim de 5 punts a aquells projectes que acrediten el finançament del 60 % del pressupost del projecte. I la puntuació es reduirà proporcionalment al percentatge que tinguen finançat.  
En el cas de llargmetratges culturals C s'atorgarà un màxim de 15 punts a aquells projectes que acrediten el finançament del 60 % del pressupost del projecte. I la puntuació es reduirà proporcionalment al percentatge que tinguen finançat.  
En el cas de llargmetratges industrials s'atorgarà un màxim de 30 punts a aquells projectes que acrediten el finançament del 60 % del pressupost del projecte. I la puntuació es reduirà proporcionalment al percentatge que tinguen finançat.  
En el cas de curtmetratges i multiplataforma s'atorgarà un màxim de 15 punts a aquells projectes que acrediten el finançament del 60 % del pressupost del projecte. I la puntuació es reduirà proporcionalment al percentatge que tinguen finançat.  
L'acreditació es realitzarà a través de:  
- Cartes d'interés amb indicació de l'aportació econòmica o contractes o documents de valor jurídic d'adquisició anticipada de drets d'explotació del llargmetratge amb empreses prestadores del servei de comunicació audiovisual formalitzats per l'empresa amb seu a la Comunitat Valenciana.  
- Cartes d'interés amb indicació de l'aportació econòmica o contractes amb empreses distribuïdores formalitzats per l'empresa amb seu a la Comunitat Valenciana per a la seua distribució.  
- Cartes d'interés amb indicació de l'aportació econòmica o contractes que comprometen vendes internacionals del llargmetratge o precontractes sempre que incorporen un compromís ferm i un preu determinat realitzat amb l'empresa amb seu a la Comunitat Valenciana.  
- Ajudes públiques sempre que hi haja resolució de concessió d'aquestes.  
- Recursos aportats per l'empresa sol·licitant de l'ajuda o per qualsevol de les empreses coproductores sempre que es troben garantits per mitjà d'aval bancari o d'una societat de garantia recíproca. S'acceptarà un certificat bancari acreditatiu d'aquests recursos propis o auditoria de la despesa realitzada per una quantia no superior al 20 per cent del pressupost, i capitalitzacions de fins a un 12 per cent del pressupost.  
- Aportacions destinades a la producció realitzades per inversors privats sustentades en un contracte, carta de compromís, document notarial, pagaré o document equivalent en el tràfic mercantil.  
2.3. Dies de rodatge d'equip de primera unitat de la producció a la Comunitat Valenciana (fins a un màxim de 10 punts en llargmetratges culturals A, B i C, curtmetratges i projectes multiplataforma i fins a un màxim de 5 punts en llargmetratges industrials depenent del percentatge de rodatge a la Comunitat Valenciana).  
Les persones sol·licitants han de presentar detallat un pla de treball on figure el temps total de rodatge i les localitzacions i l'equip o unitat que rodarà a la Comunitat Valenciana, i caldrà especificar el temps de rodatge a la Comunitat Valenciana.  
a) En el cas de llargmetratges culturals A, B i C, curtmetratges i projectes multiplataforma:  
Si es roda menys del 50 % del pla de rodatge a la Comunitat Valenciana, no s'obtindria cap punt.  
Si es roda entre el 50 % i el 60 %, s'obtindrien 4 punts.  
Si es roda entre el 60 % i el 70 %, s'obtindrien 6 punts.  
Si es roda entre el 70 % i el 80 %, s'obtindrien 8 punts.  
Si es roda més del 80 %, s'obtindrien 10 punts.  
b) En el cas de llargmetratges industrials:  
Si es roda menys del 50 % del pla de rodatge en la Comunitat Valenciana, no s'obtindria cap punt.  
Si es roda entre el 50 % i el 60 %, s'obtindrien 2 punts.  
Si es roda entre el 60 % i el 70 %, s'obtindrien 3 punts.  
Si es roda entre el 70 % i el 80 %, s'obtindrien 4 punts.  
Si es roda més del 80 %, s'obtindrien 5 punts.  
2.4. La participació d'equips tècnics valencians es valorarà fins a un màxim de 15 punts per a llargmetratges culturals A, B i C, curtmetratges i multiplataforma i per a llargmetratges industrials.  
Han d'acreditar-se per mitjà de contractes, precontractes o carta dels/de les professionals que verifiquen la seua participació en el projecte. En cas de no estar acreditats, no es comptabilitzaran.  
S'hi distingeixen dos blocs, el d'autors/ores i el de tècnics/iques. En el cas que un mateix professional desenvolupe més d'una activitat de les incloses en aquest apartat, en qualsevol dels blocs, pot obtindre els punts corresponents a cadascuna d'aquestes.  
a) Bloc d'autors.  
a.1. Per a llargmetratges culturals A, B i C, curtmetratges i multiplataforma:  
Director/a valencià/ana: 3 punts.  
Productor/a executiu/IVA valencià/ana: 3 punts.  
Guionista valencià/a: 3 punts.  
Autor/a de la música valencià/ana: 3 punts.  
director/a de fotografia: 3 punts.  
a.2. Per a llargmetratges industrials:  
director/a valencià/ana: 5 punts.  
Productor/a executiu valencià/ana: 5 punts.  
Guionista valencià/ana: 5 punts.  
Autor/a de la música valencià/ana: 5 punts.  
director/a de fotografia: 5 punts.  
En el cas que hi haja més d'un autor en algun dels apartats, es repartirà percentualment la puntuació assignada i comptabilitzarà únicament el percentatge d'autors valencians en cada apartat.  
En cas de director/a valencià/ana novell/a (nou/va realitzador/a), s'afegiran 2 punts.  
En el cas que en una de les autories hi haja una dona valenciana, es podrà sumar un punt més a la puntuació d'aquest bloc. En el cas que en almenys dues de les autories hi haja dues dones valencianes, se sumaran dos punts més a la puntuació d'aquest bloc.  
El màxim de punts que es pot aconseguir en aquest bloc és de 10 punts.  
b) Bloc tècnic.  
director/a d'art: 1,5 punts.  
director/a de producció: 1,5 punts.  
Cap de so: 1,5 punts.  
Muntador/a: 1,5 punts.  
Cap de vestuari: 1,5 punts.  
Cap de perruqueria: 1,5 punts.  
Cap de maquillatge: 1,5 punts.  
1r ajudant de direcció: 1,5 punts.  
Una altra direcció (segons les necessitats de producció: fx, 3D o una altra àrea tècnica que es requerisca): 1,5 punts.  
El màxim de puntuació en cada apartat és d'1,5 punts, independentment que hi haja més d'un tècnic per apartat. En el cas que hi haja més d'un autor en alguna de les direccions, es repartirà percentualment la puntuació assignada i comptabilitzarà únicament el percentatge de professionals valencians en cada apartat.  
En el cas que dues de les direccions tècniques siguen ocupades per dones valencianes es podrà sumar un punt més a la puntuació d'aquest bloc. En el cas que quatre de les direccions tècniques siguen ocupades per dones valencianes es podran sumar dos punts més a la puntuació d'aquest bloc.  
El màxim de punts que es pot aconseguir en aquest bloc és de 10 punts.  
Si el conjunt dels equips del bloc autors i tècnic arriba a la paritat entre homes i dones se sumaran 2 punts al projecte, sempre amb el límit dels 15 punts. S'entendrà paritat sempre que hi haja una proporció entre un màxim d'un 60 % i un mínim del 40 % en ambdós gèneres.  
2.5. La participació d'equips artístics valencians es valorarà fins a un màxim de 15 punts.  
Han d'acreditar-se per mitjà de contractes, precontractes o carta dels/de les professionals acreditant la seua participació en el projecte.  
En el cas que no estiguen acreditats, no es comptabilitzaran. En el cas que estiguen pendents de càsting, haurà de presentar-se un escrit del productor amb el compromís ferm dels professionals que seran valencians.  
Els projectes presentats en la categoria de llargmetratges culturals A i B, curtmetratges i projectes multiplataforma han d'obtindre almenys 13 punts en la valoració d'aquest criteri. En el cas que no arriben als 13 punts la puntuació d'aquest criteri serà de 0 punts.  
Els projectes presentats en la categoria de llargmetratges culturals C i llargmetratges industrials han d'obtindre almenys 10 punts en la valoració d'aquest criteri. En cas que no arriben als 10 punts, la puntuació d'aquest criteri serà de 0 punts.  
a) Actor/actriu protagonista valencià/ana: 4 punts. Si l'actor/actriu té residència administrativa a la Comunitat Valenciana amb una antiguitat d'un any des de la data en què finalitze el termini de sol·licitud se sumarà un punt més.  
b) Actor/actriu secundari/ària valencià/ana: 2 punts. Si l'actor/actriu té residència administrativa a la Comunitat Valenciana amb una antiguitat d'un any des de la data en què finalitze el termini de sol·licitud se sumarà un punt més.  
c) Actor/actriu de repartiment valencià/ana: 1 punt  
La valoració dels actors i actrius de repartiment tindrà com a valor màxim 4 punts.  
S'obtindran 15 punts en el cas que del total d'actors i actrius protagonistes i secundaris hi haja almenys un 75 % de residents a la Comunitat Valenciana amb l'antiguitat mínima d'un any.  
2.6. Historial de l'empresa i del productor executiu. Només en els projectes de llargmetratge es valorarà l'historial de l'empresa i del productor executiu fins a un màxim de 6 punts, sempre que s'acrediten degudament en els termes previstos en aquest apartat.  
  
Una mateixa obra no pot comptabilitzar-se en més d'una ocasió, ja que no pot ser valorada com a experiència de l'empresa i del productor executiu.  
a) Empresa:  
- Si l'empresa té el domicili social i fiscal a la Comunitat Valenciana, obtindrà 2 punts per cada llargmetratge de ficció produït i qualificat per l'ICAA o organisme competent i per cada tvmovie de ficció emesa per una cadena de televisió (ha d'acreditar-se la qualificació per mitjà de certificat en el cas de llargmetratge, i l'emissió en el cas de la tvmovie).  
En el cas que l'empresa siga una AIE, es comptabilitzaren els punts dels projectes realitzats pels socis (persones jurídiques) que la componen, sempre que siguen empreses amb domicili social i fiscal a la Comunitat Valenciana.  
- Si l'empresa té el seu domicili social i fiscal a la Comunitat Valenciana, obtindrà 1 punt per cada obra produïda i qualificada per l'ICAA o organisme competent pertanyent a altres categories d'ajudes: curtmetratges d'animació, documentals o ficció, i llargmetratges documentals o d'animació.  
- Si l'empresa té el domicili social i fiscal a la Comunitat Valenciana i acredita més de tres anys d'antiguitat, obtindrà 1 punt.  
b) Productor executiu:  
- Si el productor executiu del projecte és valencià, obtindrà 2 punts per cada llargmetratge de ficció produït i qualificat per l'ICAA o organisme equivalent, i per cada tvmovie emesa per una cadena de televisió (haurà d'acreditar-se la qualificació en el cas de llargmetratge i l'emissió en el cas de la tvmovie).  
- Si el productor executiu del projecte és valencià, obtindrà 1 punt per cada obra produïda i qualificada pertanyent a altres categories d'ajudes: curtmetratges d'animació, documentals o ficció, i llargmetratges documentals o d'animació.  
2.7. Produccions en versió original en valencià  
S'atorgaran:  
- 15 punts als llargmetratges en les modalitats de llargmetratge cultural A i B, curtmetratges i projectes multiplataforma de ficció la llengua majoritària emprada de les quals en la versió de rodatge siga el valencià.  
  
- 10 punts als llargmetratges culturals C la llengua majoritària emprada dels quals en la versió de rodatge siga el valencià.  
- 5 punts als llargmetratges industrials la llengua majoritària emprada dels quals en la versió de rodatge siga el valencià.  
A aquest efecte, la versió original dels projectes serà la que es determine d'acord amb la llengua majoritària empleada en la versió del rodatge, tenint en compte el conjunt de diàlegs i narracions del guió. Així mateix, la versió qualificada ha de ser-ho en valencià.  
2.8. Treballs realitzats per empreses de serveis, persones físiques o jurídiques amb domicili social i fiscal a la Comunitat Valenciana: Un màxim de 4 punts. Han d'acreditar-se per mitjà de contractes o precontractes amb les empreses. En cas de no estar acreditats, no es comptabilitzaran.  
Empreses d'efectes especials o visuals/òptics: per contractar una o diverses empreses s'atorgaran 15 punts.  
Empreses de postproducció d'imatge: per contractar una o diverses empreses s'atorgaran 15 punts.  
Empreses d'escenografia, decorats, attrezzo i vestuari: per contractar una o diverses empreses s'atorgaran 15 punts.  
Empreses de doblatge o postproducció de so: per contractar una o diverses empreses s'atorgaran 1,5 punts.  
En el cas que s'acredite que una mateixa empresa de serveis, persona física o jurídica domiciliada a la Comunitat Valenciana, presta serveis en més d'una activitat de les indicades en aquest apartat, podrà obtindre els punts corresponents a cadascuna amb un màxim de 4 punts.  
  
2.9. Premis i festivals. El director o productor executiu poden obtindre fins a un màxim de 5 punts per a llargmetratges i un màxim de 6 punts per a curtmetratges i projectes multiplataforma.  
Si el director o productor executiu és valencià, obtindrà:  
- 2 punts per cada obra dirigida o produïda i qualificada de ficció que haja obtingut algun premi en qualsevol secció competitiva internacional d'un festival internacional.  
- 0,5 punts per cada obra de ficció que haja sigut seleccionada en qualsevol secció competitiva internacional en algun festival internacional.  
- 5 punts per cada premi Goya, o premi equivalent en un altre país, obtingut per cada obra de ficció.  
- 3 punts per cada nominació de premi Goya, o premi equivalent en un altre país, obtinguda per cada obra de ficció.  
A aquest efecte, se sumaran el nombre de nominacions o premis Goya de qualsevol categoria de ficció.  
3. Documental. Per a la valoració dels projectes de llargmetratge, curtmetratge i projectes multiplataforma, fins a 100 punts, es consideraran els criteris següents:  
3.1. La qualitat i viabilitat del guió que s'ha de desenvolupar, fins a un màxim de 25 punts per a llargmetratges; i fins a un màxim de 30 punts per a curtmetratges i projectes multiplataforma documentals. Es pot realitzar un pitching en aquestes modalitats per a valorar el projecte de guió.  
En cada modalitat només passaran a les següents fases el 60 % dels guions presentats. Es farà una mitjana de les valoracions de guió dels projectes presentats, i només superaran la fase de guió el 60 % dels projectes millor valorats. L'últim projecte que supere aquesta fase serà aquell que, sent seleccionat, supose exactament el 60 % o un percentatge superior, sempre que, sense comptabilitzar-lo, el percentatge siga inferior al 60 %.  
En el guió de llargmetratges documentals es valorarà:  
- La premissa/originalitat, fins a un màxim de 15 punts.  
- L'estil i la tècnica, fins a un màxim de 5 punts.  
- Que tinga per destinació la projecció en sales cinematogràfiques: 5 punts.  
En el guió de curtmetratges es valorarà:  
- La premissa/originalitat, fins a un màxim de 25 punts.  
- L'estil i la tècnica, fins a un màxim de 5 punts.  
En els projectes multiplataforma es valorarà:  
- L'originalitat i l'interés de la proposta, fins a un màxim de 20 punts.  
- L'estil i la tècnica, fins a un màxim de 5 punts.  
- La potencialitat de generar comunitat i capacitat viral, fins a un màxim de 5 punts.  
- Ajudes prèvies: En el cas dels llargmetratges que queden entre el 60 % dels millor valorats, a la valoració del guió se sumaran fins a un màxim de 7 punts: Si el projecte té una ajuda a l'escriptura de guió, obtindrà 3,5 punts, i si el projecte té ajuda a desenvolupament de projecte, obtindrà 3,5 punts.  
En tots els casos, si la dona té un paper protagònic en el guió, se sumarà 1 punt.  
En cap caps es pot superar el màxim de puntuació assignat per a cada modalitat en aquest apartat.  
3.2. El projecte es valorarà en funció del pla de finançament i el pressupost, amb un màxim de 15 punts. S'obtindran els punts segons els documents que asseguren l'aportació real al projecte.  
S'atorgaran 15 punts a aquells projectes que acrediten el finançament del 60 % del pressupost del projecte. I la puntuació es reduirà proporcionalment al percentatge que tinguen finançat.  
L'acreditació es realitzarà a través de:  
- Cartes d'interés amb indicació de l'aportació econòmica o contractes o documents de valor jurídic d'adquisició anticipada de drets d'explotació del llargmetratge amb empreses prestadores del servei de comunicació audiovisual formalitzats per l'empresa amb seu a la Comunitat Valenciana.  
- Cartes d'interés amb indicació de l'aportació econòmica o contractes amb empreses distribuïdores formalitzats per l'empresa amb seu a la Comunitat Valenciana per a la seua distribució.  
- Cartes d'interés amb indicació de l'aportació econòmica o contractes que comprometen vendes internacionals del llargmetratge o precontractes sempre que incorporen un compromís ferm i un preu determinat realitzat amb l'empresa amb seu a la Comunitat Valenciana.  
  
- Ajudes públiques sempre que hi haja resolució de concessió d'aquestes.  
- Recursos aportats per l'empresa sol·licitant de l'ajuda o per qualsevol de les empreses coproductores sempre que es troben garantits per mitjà d'aval bancari o d'una societat de garantia recíproca. S'acceptarà un certificat bancari acreditatiu d'aquests recursos propis o auditoria de la despesa realitzada per una quantia no superior al 20 per cent del pressupost, i capitalitzacions de fins a un 12 per cent del pressupost.  
- Aportacions destinades a la producció realitzades per inversors privats sustentades en un contracte, cartes de compromís, document notarial, pagaré o document equivalent en el tràfic mercantil.  
3.3. Dies de rodatge d'equip de primera unitat de la producció a la Comunitat Valenciana (fins a un màxim de 10 punts depenent del percentatge de rodatge a la Comunitat Valenciana).  
Els sol·licitants han de presentar detallat un pla de treball on figure el temps total de rodatge i les localitzacions i l'equip o unitat que rodarà a la Comunitat Valenciana, especificant el temps de rodatge a la Comunitat Valenciana.  
Si es roda menys del 50 % del pla de rodatge a la Comunitat Valenciana, no s'obtindria cap punt.  
Si es roda entre el 50 % i el 60 %, s'obtindrien 4 punts.  
Si es roda entre el 60 % i el 70 %, s'obtindrien 6 punts.  
Si es roda entre el 70 % i el 80 %, s'obtindrien 8 punts.  
Si es roda més del 80 %, s'obtindrien 10 punts.  
3.4. La participació d'equips tècnics valencians es valorarà fins a un màxim de 20 punts.  
Han d'acreditar-se per mitjà de contractes, precontractes o carta dels/de les professionals acreditant la seua participació en el projecte. En cas de no estar acreditats, no es comptabilitzaran.  
Els projectes presentats han d'obtindre almenys 13 punts en la valoració d'aquest criteri. En cas de no aconseguir els 13 punts, la puntuació d'aquest criteri serà de 0 punts.  
S'hi distingeixen dos blocs, el d'autors i el de tècnics. En el cas que un mateix professional exercisca més d'una activitat de les indicades en aquest apartat, en qualsevol dels blocs, podrà obtindre els punts corresponents a cadascuna.  
a) Bloc autors:  
director/a valencià/ana: 3 punts.  
Productor/a executiu valencià/ana: 3 punts.  
Guionista valencià/a: 3 punts.  
Autor/a de la música valencià/ana: 3 punts.  
director/a de fotografia: 3 punts.  
En el cas que hi haja més d'un autor en algun dels apartats, es repartirà percentualment la puntuació assignada i comptabilitzarà únicament el percentatge d'autors valencians en cada apartat.  
En cas de director valencià novell (nou realitzador) s'afegiran 2 punts.  
En el cas que en una de les autories hi haja una dona valenciana, es podrà sumar un punt més a la puntuació d'aquest bloc. En el cas que en les autories hi haja dues dones valencianes, se sumaran dos punts més a la puntuació d'aquest bloc.  
El màxim de punts que es pot aconseguir en aquest bloc és de 10 punts.  
b) Bloc tècnic:  
director/a d'art: 1,5 punts.  
director/a de producció: 1,5 punts.  
Cap de so: 1,5 punts.  
Muntador/a: 1,5 punts.  
Cap de vestuari: 1,5 punts.  
Cap de perruqueria: 1,5 punts.  
Cap de maquillatge: 1,5 punts.  
1r ajudant de direcció: 1,5 punts.  
Una altra direcció (segons les necessitats de producció: fx, 3D o una altra àrea tècnica que es requerisca): 1,5 punts.  
El màxim de puntuació en cada apartat és d'1,5 punts independentment que hi haja més d'un tècnic per apartat. En el cas que hi haja més d'un autor en alguna de les direccions, es repartirà percentualment la puntuació assignada i comptabilitzarà únicament el percentatge de professionals valencians en cada apartat.  
En el cas que dues de les direccions tècniques siguen ocupades per dones valencianes, es podrà sumar un punt més a la puntuació d'aquest bloc. En el cas que quatre de les direccions tècniques siguen ocupades per dones valencianes, es podran sumar dos punts més a la puntuació d'aquest bloc.  
El màxim de punts que es pot aconseguir en aquest bloc és de 10 punts.   
Si el conjunt dels equips del bloc autors i tècnic arriba a la paritat entre homes i dones se sumaran 2 punts al projecte, sempre amb el límit dels 20 punts corresponents a aquest apartat. S'entendrà paritat sempre que hi haja una proporció entre un màxim d'un 60 % i un mínim del 40 % en ambdós gèneres.  
3.5. Historial de l'empresa i del productor executiu. En els projectes documentals, sols de llargmetratges, l'historial de l'empresa i del productor executiu es valoraran fins a un màxim de 6 punts, sempre que s'acrediten degudament en els termes previstos en aquest apartat.  
Una mateixa obra no pot comptabilitzar-se en més d'una ocasió, ja que no pot ser valorada com a experiència de l'empresa i del productor executiu.  
a) Empresa:  
- Si l'empresa té el seu domicili social i fiscal a la Comunitat Valenciana, obtindrà 2 punts per cada llargmetratge documental produït i qualificat per l'ICAA o organisme competent i per cada tvmovie documental emesa per una cadena de televisió (haurà d'acreditar-se la qualificació per mitjà de certificat en el cas de llargmetratge, i l'emissió en el cas de la tvmovie).  
En el cas que l'empresa siga una AIE, es comptabilitzaran els punts dels projectes realitzats pels socis (persones jurídiques) que la componen, sempre que siguen empreses amb domicili social i fiscal a la Comunitat Valenciana.  
- Si l'empresa té el seu domicili social i fiscal a la Comunitat Valenciana, obtindrà 1 punt per cada obra produïda i qualificada per l'ICAA o organisme competent pertanyent a altres categories d'ajudes: curtmetratges d'animació, documentals o ficció, i llargmetratges de ficció o d'animació.  
- Si l'empresa té domicili social i fiscal a la Comunitat Valenciana i acredita té més de tres anys d'antiguitat, obtindrà 1 punt.  
b) Productor executiu:  
- Si el productor executiu del projecte és valencià, obtindrà 2 punts per cada llargmetratge documental produït i qualificat per l'ICAA o organisme competent i per cada tvmovie documental emesa per una cadena de televisió (haurà d'acreditar-se la qualificació per mitjà de certificat en el cas de llargmetratge, i l'emissió en el cas de la tvmovie).  
  
- Si el productor executiu del projecte és valencià, obtindrà 1 punt per cada obra produïda i qualificada pertanyent a altres categories d'ajudes: curtmetratges d'animació, documentals o ficció, sèries documentals i llargmetratges de ficció o d'animació.  
3.6. Produccions en versió original en valencià  
S'atorgaran 15 punts a aquelles pel·lícules en què la llengua que s'empre siga el valencià.  
A aquest efecte la versió original dels projectes serà la que es determine d'acord amb la llengua emprada en el conjunt de narracions i veu en off incorporades en la postproducció i que així consten en el guió. Així mateix la versió qualificada haurà de ser-ho en valencià.  
3.7. Treballs realitzats per empreses de serveis, persones físiques o jurídiques amb domicili social i fiscal a la Comunitat Valenciana: un màxim de 4 punts. Han d'acreditar-se per mitjà de contractes o precontractes amb les empreses. En cas de no estar acreditats, no es comptabilitzaran:  
Empreses d'efectes especials o visuals/òptics: per contractar una o diverses empreses s'atorgaran 15 punts  
Empreses de postproducció d'imatge: per contractar una o diverses empreses s'atorgaran 15 punts  
Empreses de doblatge o postproducció de so: per contractar una o diverses empreses s'atorgaran 1,5 punts.  
En el cas que s'acredite que una mateixa empresa de serveis, persona física o jurídica domiciliada a la Comunitat Valenciana, presta serveis en més d'una activitat de les indicades en aquest apartat, pot obtindre els punts corresponents a cadascuna amb un màxim de 4 punts.  
3.8. Premis i festivals. El director o productor executiu poden obtindre fins a un màxim de 5 punts en el cas de llargmetratges, i fins a un màxim de 6 punts en el cas de curtmetratges i projectes multiplataforma.  
Si el director o productor executiu és valencià, obtindrà:  
  
- 2 punts per cada obra dirigida o produïda i qualificada documental que haja obtingut algun premi en qualsevol secció competitiva internacional d'un festival internacional.  
- 0,5 punts per cada obra documental que haja sigut seleccionada en qualsevol secció competitiva internacional en algun festival internacional.  
- 5 punts per cada premi Goya, o premi equivalent en un altre país, obtingut per cada obra documental.  
- 3 punts per cada nominació de premi Goya, o premi equivalent en un altre país, obtinguda per cada obra documental.  
A aquest efecte, se sumaran el nombre de nominacions o premis Goya de qualsevol categoria documental.  
4. La comissió respectiva proposarà el repartiment del pressupost de cada modalitat en funció del pla de finançament de cada projecte i la puntuació obtinguda. Es proposarà atorgar a cada projecte l'ajuda sol·licitada amb el màxim permés, en percentatge i import, d'acord amb l'apartat 2 d'aquesta resolució i l'article 9, punt 9.2.4, de l'ordre de bases reguladores, i fins a esgotar el pressupost.  
  
5. En el cas que en alguna modalitat no s'assigne el pressupost màxim per no haver-hi suficients sol·licituds o perquè les sol·licituds no obtinguen la valoració mínima exigida o perquè hi haja economies, les economies restants podran ser assignades per la comissió tècnica de valoració a la resta de modalitats dins del mateix gènere. Serà la comissió qui proposarà la modalitat o modalitats a què s'assignen les economies resultants. En el cas que hi haja economies en algun gènere, s'assignaran proporcionalment al pressupost original assignat als restants gèneres. I seran les comissions de cada gènere les que proposaran l'assignació de l'import a una o diverses modalitats dins de cada gènere, segons consideren que l'assignació siga més efectiva.  
  
En el cas que en una modalitat no puga cobrir-se l'import sol·licitat per l'últim projecte pel fet que el pressupost no siga suficient per a assignar la totalitat de l'ajuda sol·licitada, serà la comissió la que proposarà si aquest import s'assigna a aquest sol·licitant o es trasllada l'import a una altra modalitat o gènere on l'assignació puga ser més efectiva.  
6. Declaració responsable sobre la condició de valencians dels equips tècnics o artístics que, segons els distints supòsits previstos en aquesta resolució, s'estenga per declarar que són naturals de la Comunitat Valenciana, o, si és el cas, residents en aquesta amb una antiguitat mínima d'1 any en la data en què finalitze el termini de presentació de sol·licitud.  
7. Definicions per a la valoració dels guions:  
- Premissa/originalitat: s'hi valorarà la claredat, atractiu i solidesa de la premissa i l'originalitat de la proposta.  
- Estil/tècnica: adequació als estàndards de redacció i format de guió cinematogràfic.  
- Trama/desenvolupament/resolució: s'hi valoraran aspectes com l'interés de la trama, la solidesa de l'estructura o la idoneïtat del ritme a l'estil de la pel·lícula.  
- Personatges: s'hi valorarà la creació de personatges que desperten interés en el lector/espectador i l'evolució dels quals al llarg de la història siga coherent amb la pel·lícula que es pretén contar. Es valorarà que hi haja protagonistes femenines i que fomenten valors d'igualtat.  
- Diàlegs: Es valorarà el ritme dels diàlegs, els diferents efectes dramàtics que aquests aconseguisquen transmetre al lector/espectador i la capacitat per a crear una «veu pròpia» a cada personatge.  
- Disseny/concepte: es valorarà l'originalitat i la qualitat dels dissenys de tots els elements relacionats amb l'aspecte visual del projecte com personatges, expressions, poses, escenaris, grafisme, logotips, etc.  
  
- Que tinga per destinació la projecció en sales cinematogràfiques: es valorarà que la producció per la seua temàtica i enfocament estiga destinada a l'exhibició en sales cinematogràfiques, sempre que s'acredite com cal.  
- Potencialitat de generar comunitat i capacitat viral: es valorarà que el producte tinga interès suficient per a aconseguir una capacitat viral que puga d'aconseguir un nombre alt de consumidors o que siga capaç de crear una comunitat que tinga interés en la temàtica de projecte.  
  
8. En la web de CulturArts (www.culturartsgeneralitat.es) hi haurà a disposició de les persones sol·licitants un formulari d'autobaremació que han d'emplenar d'acord amb el que preveu aquesta resolució.  
  
  
Seté. Resolució de la convocatòria. Terminis  
Ha d'ajustar-se al contingut de l'article 7 de l'ordre bases reguladores, i el termini de resolució i notificació o publicació és de sis mesos des de la publicació de la convocatòria. En tot cas, l'esmentada resolució ha de publicar-se en el Diari Oficial de la Comunitat Valenciana, d'acord amb el que disposa l'article 18 de la Llei General de Subvencions, i en la pàgina web de CulturArts Generalitat (www.culturartsgeneralitat.es).  
La resolució de concessió posarà fi a la via administrativa i contra aquesta es podrà interposar, potestativament, el recurs de reposició, davant del president de CulturArts Generalitat, en el termini d'un mes comptador des de l'endemà de la publicació, o, bé directament, recurs contenciós administratiu, davant de la sala del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, sense perjudici de qualsevol altre que s'estime pertinent.  
En el cas que la convocatòria no siga resolta en el termini previst anteriorment, s'entendran desestimades totes les sol·licituds, sense perjudici de l'obligació de l'Administració de resoldre expressament continguda en la legislació del procediment administratiu comú.  
  
Huité. Obligacions dels beneficiaris  
1. Comunicar per escrit a CulturArts Generalitat l'acceptació de l'ajuda en el termini dels deu dies naturals següents al de la publicació de la resolució de concessió en el Diari Oficial de la Comunitat Valenciana, segons el «model d'acceptació» que s'adjunta a aquesta convocatòria com a annex III. Transcorregut aquest termini sense que es reba l'acceptació expressa, es declararà decaigut en el dret a la subvenció concedida.  
2. Comunicar a CulturArts Generalitat qualsevol eventualitat o modificació que puga afectar el desenvolupament de l'objecte de la subvenció en el termini de 10 dies des que es produïsca. Qualsevol canvi que es produïsca de caràcter substancial ha de ser autoritzat per CulturArts Generalitat després de la comunicació prèvia a la comissió tècnica de valoració, la qual podrà proposar modificar l'ajuda concedida. La realització de canvis sense comunicació prèvia i autorització subsegüent, pot determinar la revocació de la subvenció, amb la devolució de l'ajuda rebuda.  
3. Finalitzar l'activitat objecte de la subvenció dinis dels anys 2016, 2017 i 2018 i, d'acord amb l'article 12.3 de les bases reguladores, acreditar el cost final de la producció per mitjà d'un informe especial d'auditoria de revisió del cost de la producció realitzat per auditors inscrits en el Registre Oficial d'Auditors de Comptes, el qual s'ha de regir pel que disposen les normes de procediment previstes en la legislació vigent en matèria d'auditories, i, en tot cas, d'acord amb els articles 30 i 31 de la Llei General de Subvencions.  
La persona beneficiària ha de realitzar una despesa local com a mínim equivalent a l'import de l'ajuda concedida per CulturArts Generalitat, entenent per despesa local aquella realitzada en el territori de la Comunitat Valenciana. En el cas que la despesa local siga inferior a l'ajuda concedida per CulturArts Generalitat, podrà disminuir-se l'ajuda concedida per a ajustar-se a la despesa local realitzada. La despesa local ha de quedar reflectida en l'informe d'auditoria. Els curtmetratges, projectes multiplataforma i pilots de sèrie han d'acreditar únicament l'import de la subvenció concedida.  
4. Comunicar a CulturArts Generalitat la data d'inici i finalització del rodatge o gravació.  
5. Fer constar en els títols de crèdit de la producció audiovisual i en la publicitat i propaganda d'aquesta la col·laboració de la Generalitat, incorporant-hi el logotip segons les normes d'identitat corporativa facilitades CulturArts Generalitat incloses en la pàgina web www.culturartsgeneralitat.es.  
6. Lliurar una primera còpia de la producció a CulturArts, Sotsdirecció d'Audiovisual i Cinematografia-IVAC, Parc Tecnològic, Leonardo da Vinci, 20, 46830 Paterna, València, atés que la convocatòria té la finalitat de fomentar una activitat d'utilitat pública o interés social, amb duració indefinida i per al compliment dels seus fins de conservació i difusió del patrimoni audiovisual valencià. Una vegada realitzada la qualificació de la pel·lícula s'ha de lliurar una còpia de la pel·lícula qualificada, com també el certificat de qualificació.  
Ha de lliurar-se, si és el cas, un material de preservació coherent amb el procés de rodatge, laboratori, postproducció i exhibició de la pel·lícula.  
Si en alguna fase d'aquest procés intervé el sistema fotoquímic, es podrà lliurar l'interpositiu, l'internegatiu o el negatiu original més el negatiu de so sincronitzat corresponents a la versió definitiva de la producció, en el cas que s'hagen realitzat.  
En el cas que la versió original de la producció no siga cap de les dues llengües oficials de la Comunitat Valenciana s'haurà de lliurar a més la banda negra de subtítols o el fitxer per a la inserció dels subtítols. En tots els casos en què s'aporte material fotoquímic de preservació s'haurà de lliurar a més còpia digital sense compressió i tres DVD, cadascun amb els distints idiomes (valencià i castellà, i subtitulat en anglés).  
La versió en valencià és obligatòria, a més d'una versió en castellà o amb subtítols en castellà i una versió amb subtítols en anglés.  
  
El lliurament d'una versió en castellà és obligatòria quan es realitze una versió doblada en aquesta llengua; en cas contrari serà suficient una versió amb subtítols en castellà. Es podran realitzar excepcions en aquells casos que per motius artístics quede argumentada i justificada la no-necessitat de lliurament d'una còpia en alguna de les llengües exigides i amb l'autorització prèvia de CulturArts.  
Els projectes subvencionats han de lliurar obligatòriament una còpia en valencià i la versió original en el certificat de qualificació ha de ser el valencià; excepte en aquells casos que es justifiquen per raons tècniques o artístiques en el projecte i no hi haja objecció per part de la comissió tècnica de valoració.  
En el cas que tot el procés es realitze per mitjà de sistemes electrònics, el material per a preservació s'haurà de lliurar en el sistema, format i suport de més qualitat emprats en la producció: per a qualitats 2K o superiors s'haurà de lliurar DCP sense encriptació; per a qualitats HD s'haurà de lliurar cinta HD SR o disc dur amb els arxius amb una profunditat de bit no inferior a 8 bits, i per a qualitats PAL, s'haurà de lliurar Betacam Digital. Aquests materials correspondran a la versió definitiva de la pel·lícula i als distints idiomes acceptats per a la subvenció (valencià, castellà i anglés). En tots els casos s'haurà de lliurar DVD amb les tres versions.  
Així mateix, s'haurà de lliurar informació tècnica de les qualitats, formats i suports emprats al llarg de tot el procés, segons el model que podrà emplenar-se a través de la web de CulturArts (IVAC) www.ivac.gva.es.  
En tots els casos s'haurà de lliurar material gràfic de promoció de la producció subvencionada, si n'hi ha (cartells, fotografies, pressbook, etc.), i s'hi haurà d'incloure una sinopsi i una fitxa tècnica i artística actualitzada que podrà emplenar-se a través de la web de CulturArts (IVAC) www.ivac.gva.es.  
7. Si és el cas, comunicar per escrit, la renúncia a l'ajuda concedida, quan no siga possible la realització de la finalitat per a la qual ha sigut concedida o el compliment de les condicions previstes en aquesta resolució i en l'article 14 de la Llei 38/2003, de 17 de novembre, General de Subvencions.  
8. Les empreses beneficiàries d'aquestes ajudes es comprometen a participar en totes aquelles activitats de promoció de l'audiovisual valencià organitzades per la Generalitat en què participen les obres subvencionades.  
9. Les empreses beneficiàries d'aquestes ajudes, pel fet de presentar-se a aquesta convocatòria, autoritzen la difusió de les produccions subvencionades en la pàgina web de CulturArts-IVAC i la projecció d'aquestes en les activitats que CulturArts-IVAC organitze per a la seua promoció i es comprometen a estar presents en aquestes activitats a través d'algun dels participants de l'obra (responsable de la producció, de la direcció o intèrprets).  
10. En coordinació amb CulturArts-IVAC, les empreses beneficiàries hauran de tindre un representant de l'entitat convocant en totes aquelles activitats de promoció de les obres subvencionades que realitzen les productores (preestrenes, rodes de premsa, presentació de rodatges, presentació en festivals, etc). CulturArts-IVAC posarà a disposició de totes les produccions subvencionades la sala Luis García Berlanga, de l'edifici Rialto, per a la presentació, preestrenes i rodes de premsa, en el cas que les empreses beneficiàries ho estimen convenient i sempre que la programació de la filmoteca ho permeta.  
11. El rodatge de la producció ha de realitzar-se durant els exercicis 2016, 2017 i 2018 i abans de finalitzar els terminis de justificació assenyalat en el punt nové d'aquesta resolució. En el cas que no s'haja rodat en aquesta data, es revocarà l'ajuda concedida.  
Aquelles empreses productores que, havent obtingut la subvenció, incomplisquen els terminis de rodatge en més de sis mesos del que s'ha establit en el pla de treball, podran ser penalitzades, i no podran presentar-se a la següent convocatòria d'aquestes ajudes publicada després de la data de la comunicació de l'incompliment.  
12. Les obligacions a les quals, amb caràcter general, es refereix l'article 113 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions (DOGV 7464, 12.02.2015) per als beneficiaris de subvencions amb càrrec als pressupostos de la Generalitat.  
Nové. Justificació i pagament d'aquestes ajudes  
D'acord amb l'article 12, punt, 3 de l'ordre que regula les bases reguladores d'aquestes ajudes:  
1. Les empreses beneficiàries que obtinguen una subvenció plurianual han d'aportar:  
1.1. Fins al 31 de desembre de 2016:  
Auditoria en què es justifiquen les despeses realitzades per un import com a mínim igual a la part de la subvenció fixada per a aquella anualitat. En substitució de l'auditoria, les empreses beneficiàries poden presentar un aval bancari per l'import de la subvenció adjudicada per a l'anualitat i amb una durada fins a la data de justificació definitiva de la subvenció. L'aval pot ser tornat una vegada presentada l'auditoria.  
  
1.2. Fins al 31 de desembre de 2017:  
Auditoria en què es justifiquen les despeses realitzades per un import com a mínim igual a la part de la subvenció fixada per a aquella anualitat. En substitució de l'auditoria les empreses beneficiàries poden presentar un aval bancari per l'import de la subvenció adjudicada per a l'anualitat i amb una durada fins a la data de justificació definitiva de la subvenció. L'aval pot ser tornat una vegada presentada l'auditoria.  
  
1.3. Fins al 31 de desembre de 2018, els beneficiaris han de complir les obligacions establides en el punt huité d'aquesta convocatòria i presentar, segons el model de justificació que s'adjunta a la convocatòria com a annex IV, la documentació següent:  
1.3.1. Acreditació del cost de la producció amb despeses realitzades d'acord amb el pressupost presentat en el projecte per mitjà de l'informe especial d'auditoria de revisió del cost de la producció, realitzat per auditors inscrits en el Registre Oficial d'Auditors de Comptes que ha de regir-se d'acord amb les normes de procediment previstes en la legislació vigent en matèria d'auditories audiovisuals i legislació en matèria de subvencions; i que ha de reflectir en l'informe la despesa local a la Comunitat Valenciana realitzada d'acord amb el punt huité, apartat 3, d'aquesta convocatòria. La despesa local a la Comunitat Valenciana ha de quedar reflectida en l'informe d'auditoria definitiu.  
En el cas de llargmetratges culturals A l'auditoria pot reflectir una reducció màxima del 10 % sobre el pressupost presentat en el projecte. En el cas que l'import de l'auditoria siga inferior al 90 % del pressupost presentat en el projecte, es reduirà l'ajuda proporcionalment, sense que en cap cas la reducció implique que les ajudes públiques superen els límits percentuals establits en l'article 9 de l'ordre bases reguladores.  
  
En el cas de llargmetratges culturals B i llargmetratges documentals, l'auditoria pot reflectir una reducció màxima del 20 % sobre el pressupost presentat en el projecte. En el cas que l'import de l'auditoria siga inferior al 80 % del pressupost presentat en el projecte, es reduirà l'ajuda proporcionalment, sense que en cap cas la reducció implique que les ajudes públiques superen els límits percentuals establits en l'article 9 de de l'ordre bases reguladores.  
En el cas de llargmetratges culturals C, llargmetratges industrials, llargmetratges d'animació i sèries d'animació l'auditoria podrà reflectir una reducció màxima del 30 % sobre el pressupost presentat en el projecte. En el cas que l'import de l'auditoria siga inferior al 70 % del pressupost presentat en el projecte es reduirà l'ajuda proporcionalment, sense que en cap cas la reducció implique que les ajudes públiques superen els límits percentuals establits en l'article 9 de l'ordre bases reguladores.  
En el cas de coproduccions internacionals l'acreditació del cost de producció ha de prendre com a base el pressupost corresponent a la part espanyola. Amb aquest fi s'haurà d'aportar, si és el cas, el certificat oficial de la coproducció de la institució corresponent.  
En cap cas, la reducció que es realitze pot comportar que la despesa definitiva realitzada estiga fora dels imports fixats per a la modalitat en què haja participat el beneficiari de l'ajuda. No pot suposar que un llargmetratge de la submodalitat C baixe en el seu pressupost definitiu i auditat d'1.000.000 euros, ni que un llargmetratge B baixe en el seu pressupost definitiu i auditat de 300.000 euros. En el cas que una reducció en el pressupost comporte un canvi de modalitat, l'ajuda serà revocada.  
En el cas dels curtmetratges, projectes multiplataforma i pilots de sèrie ha d'acreditar-se únicament l'import de la subvenció concedida mitjançant l'esmentat informe especial d'auditoria de revisió del cost de la producció, independentment de l'import que s'haja de justificar.  
1.3.2. Justificant de CulturArts-IVAC d'haver depositat els materials indicats en el punt huité, apartat 6, d'aquesta convocatòria. En el cas que hi haja deficiències en el material lliurat, el beneficiari ha d'esmenar-les i depositar en l'arxiu de CulturArts-IVAC el material o les còpies en perfectes condicions.  
1.3.3. Declaració actualitzada sobre subvencions sol·licitades, percebudes o concedides i pendents de percepció per altres administracions o institucions públiques o privades per a la mateixa finalitat, justificant-ne documentalment la quantia, o bé declaració que la informació facilitada al respecte en la sol·licitud no ha patit variacions des de la data de presentació.  
1.3.4. Llista de títols de crèdit i plantilla d'informació de la producció. Informació tècnica de les qualitats, formats i suports emprats. Versió que es pot emplenar en línia a través la web de CulturArts (IVAC) www.ivac.gva.es.  
1.3.5. Certificat de qualificació de l'ICAA.  
2. Tota la documentació justificativa ha d'adreçar-se dirigir-se a CulturArts Generalitat.  
3. En el cas que aquests justificants no siguen documents originals, s'acceptaran fotocòpies compulsades pel funcionari habilitat a l'efecte.  
  
4. Els crèdits pressupostaris afectats a aquesta convocatòria, disposats i no pagats per falta de justificació o per ser aquesta insuficient o incorrecta podran ser anul·lats en el moment i, en qualsevol cas, quan acabe l'exercici 2018, i el beneficiari perdrà el dret a percebre la subvenció assignada a aquella anualitat.  
5. Els justificants que s'aporten han de pertànyer a despeses realitzades que es referisquen inequívocament a la producció subvencionada i que estiguen dins dels terminis marcats per la legislació vigent.  
6. La falta de justificació de les despeses determinarà la pèrdua del dret al cobrament de l'ajuda concedida.  
7. D'acord amb la normativa de subvencions, els beneficiaris podran sol·licitar una ampliació del termini establit per a la presentació de la producció subvencionada que no excedisca de la meitat d'aquest.  
  
  
Deu Concurrència de fonts de finançament  
S'han d'ajustar al que estableix l'article 15 de l'Ordre 33/2016, de bases reguladores subvencions CulturArts, DOCV 7832, de 20 de juliol de 2016.  
D'acord amb el Decret 147/2007, de 7 de setembre, del Consell, i d'acord amb el Reglament general d'exempció per categories (RGEC II): Reglament (UE) núm. 651/2014 de la Comissió, de 17 de juny (DOUE L187, de 26.11.2014), pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, aquest règim d'ajudes està exempt de notificació a la Comissió Europea i és compatible amb el mercat interior d'acord amb l'article 107, apartat 3, del Tractat, pel fet de complir tots els requisits de l'article 54 i del capítol I del Reglament 651/2014 esmentat.   
D'acord amb aquest reglament, aquest règim d'ajudes dóna suport a productes culturals com es reflecteix en la convocatòria. Aquestes ajudes consisteixen en la producció d'obres audiovisuals.  
  
Onze. Incompliments, criteris de graduació, responsabilitat i règim sancionador  
1. CulturArts Generalitat es reserva igualment la possibilitat de modificar o deixar sense efecte la subvenció, en cas d'incompliment d'alguna de les obligacions imposades als beneficiaris en el punt huité, en els terminis i condicions indicats, observant sempre el principi de proporcionalitat a què es refereix l'article 17.3.n de la Llei 38/2003, de 17 de novembre, General de Subvencions.  
2. Les resultes que puguen produir-se per les renúncies produïdes i les minoracions que es determinen per l'aplicació del que s'ha indicat podran disposar-se de conformitat amb l'article 7.3 de l'Ordre 33/2016, de bases reguladores subvencions CulturArts, DOCV 7832, de 20 de juliol de 2016, i d'acord amb el que disposa aquesta convocatòria.  
  
3. Les infraccions i sancions es resoldran de conformitat amb el que disposa l'article 19 de l'Ordre 33/2016, de bases reguladores subvencions CulturArts, DOCV 7832, de 20 de juliol de 2016.  
  
Dotze. Documentació  
Els projectes originals de la producció presentada romandran en l'expedient en poder de CulturArts Generalitat.  
  
Tretze. Annexos  
Aquesta resolució inclou quatre annexos que s'allisten a continuació:  
- Annex I: sol·licitud  
- Annex II: domiciliació bancària  
- Annex III: acceptació de la subvenció i compromís de compliment de les obligacions  
- Annex IV: justificació de la subvenció  
  
Catorze. Entrada en vigor  
La present resolució produirà efectes l'endemà de la seua publicació en el Diari Oficial de la Comunitat Valenciana.  
  
Quinze. Recursos  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del procediment administratiu comú, i 10, 14 i 46 de la Llei reguladora de la Jurisdicció Contenciosa administrativa, contra aquest acte, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de la publicació en el Diari Oficial de la Comunitat Valenciana.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Comunitat Valenciana.  
  
València, 8 d'agost de 2016.- El president de CulturArts Generalitat, p. a. (articles 4.4 i 5.2.b Decret 5/2013, de 4 de gener), el vicepresident del Consell de Direcció de CulturArts Generalitat: Albert Girona Albuixech.